CELEX: 62007CA0285
Language: fi
Date: 2008-12-11 00:00:00
Title: Asia C-285/07: Yhteisöjen tuomioistuimen tuomio (ensimmäinen jaosto)  11.12.2008 (Bundesfinanzhofin (Saksa) esittämä ennakkoratkaisupyyntö) — A.T. v. Finanzamt Stuttgart-Körperschaften (Direktiivi 90/434/ETY — Rajat ylittävä osakkeidenvaihto — Verotuksen neutraalisuus — Edellytykset — EY 43 ja EY 56 artikla — Jäsenvaltion lainsäädäntö, jossa asetetaan saatuja uusia osuuksia vastaan siirrettyjen osuuksien kirjanpitoarvon käyttämisen jatkamiselle ja näin ollen siirron neutraalisuudelle edellytykseksi se, että tämä arvo kirjataan ulkomaisen hankkivan yhtiön verotusta varten laadittuun taseeseen — Yhteensoveltuvuus)

7.2.2009   
            
            
               FI
            
            
               Euroopan unionin virallinen lehti
            
            
               C 32/3
            
         Yhteisöjen tuomioistuimen tuomio (ensimmäinen jaosto) 11.12.2008 (Bundesfinanzhofin (Saksa) esittämä ennakkoratkaisupyyntö) — A.T. v. Finanzamt Stuttgart-Körperschaften
   (Asia C-285/07) (1)
   
   (Direktiivi 90/434/ETY - Rajat ylittävä osakkeidenvaihto - Verotuksen neutraalisuus - Edellytykset - EY 43 ja EY 56 artikla - Jäsenvaltion lainsäädäntö, jossa asetetaan saatuja uusia osuuksia vastaan siirrettyjen osuuksien kirjanpitoarvon käyttämisen jatkamiselle ja näin ollen siirron neutraalisuudelle edellytykseksi se, että tämä arvo kirjataan ulkomaisen hankkivan yhtiön verotusta varten laadittuun taseeseen - Yhteensoveltuvuus)
   (2009/C 32/05)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: A.T.
   
      Vastaaja: Finanzamt Stuttgart-Körperschaften
   
      Muu osapuoli: Bundesministerium der Finanzen
   Oikeudenkäynnin kohde
   Ennakkoratkaisupyyntö — Bundesfinanzhof — Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annetun neuvoston direktiivin 90/434/ETY (EYVL L 225, s. 1) 8 artiklan 1 ja 2 kohdan ja EY 43 ja EY 56 artiklan tulkinta — Osakkeenomistaja, joka saa hankkivan yhtiön yhtiöpääomaa vastaavia arvopapereita vastineena hankitun yhtiön pääomaa vastaavista arvopapereita — Hankitun yhtiön osakkeenomistajan verottaminen — Jäsenvaltion verolainsäädäntö, jossa asetetaan sen edellytykseksi, että osakkaanomistajan on mahdollista osoittaa vastineena saamilleen arvopapereille kirjanpitoarvo (Buchwertansatz), se, että myös hankkiva yhtiö on osoittanut vaihdetuille arvopapereille kirjanpitoarvon (doppelte Buchwertverknüpfung)
   Tuomiolauselma
   Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annetun neuvoston direktiivin 90/434/ETY 8 artiklan 1 ja 2 kohta ovat esteenä sellaiselle jäsenvaltion lainsäädännölle, jonka mukaan osakkeidenvaihdon yhteydessä hankitun yhtiön osakkaalta kannetaan veroa varojen siirrosta saadusta arvonkorotuksesta, joka koostuu siirrettyjen osuuksien alkuperäisten hankintakustannusten ja markkina-arvon välisestä erosta, paitsi jos hankkiva yhtiö kirjaa siirrettyjen osuuksien alkuperäisen kirjanpitoarvon verotusta varten laadittuun taseeseensa.
   
      (1)  EUVL C 247, 20.10.2007.